SAD - prijatelj muslimana (28/9/01) - 2001-09-28
Od Afganistana, preko Kuwaita, Somalije i Kosova, uvijek iznova, Sjedinjene Države su dokazivale svoje prijateljstvo s muslimanima i sv
Osama bin Laden, terorist odgovoran za ubojstvo tisuća civila, uključujući muslimana, od Afrike do Sjedinjenih Država, poziva muslimane da ubijaju Amerikance i Židove. Dakako, on poziva druge muslimane da ubijaju i budu ubijeni, dok se on i njegovi najbliži suradnici kriju, uz pomoć talebanskog režima, u Afganistanu. Kako bi potaknuo dio muslimana da prekrše najtemeljnija učenja islama, bin Laden je fabricirao više teških laži. Jedna od najfantastičnijih je laž da su Sjedinjene Države neprijatelj muslimana. Afganistanski narod dobro se sjeća da su mu Sjedinjene Države pritekle u pomoć nakon što je Sovjetski Savez izvršio invaziju njihove zemlje, 1979. godine. Sjedinjene države su pružile oko tri milijarde dolara vojne i ekonomske pomoći afganistanskom narodu i pokretu otpora. Od sovjetskog povlačenja, 1989. godine, Sjedinjene Države su uputile stotine milijuna dolara humanitarne pomoći u Afganistan. Sjedinjene Države su, ustvari, najveći medjunarodni donator, koji je samo u prošloj godini dao više od 100 milijuna dolara. Na Kuvajt, koji je takodjer muslimanska država, snage iračkog diktatora Saddama Husseina izvršile su invaziju 1990. godine. Kuvajtski građani bili su pod brutalnom represijom od strane iračkih okupatora sve dok ih nije oslobodila medjunarodna koalicija na čelu sa Sjedinjenim Državama. Više od 700 Amerikanaca poginulo je ili je bilo ranjeno u tom ratu. Somalija, gotovo potpuno muslimanska država, bila je u kaosu početkom devedesetih, kao rezultat građanskog rata i pada vlade Siada Barrea. Tisućama ljudi prijetila je glad sve dok Sjedinjene Države i druge zemlje nisu intervenirale svojim vojnim snagama kako bi osigurale da se kroz humanitarne operacije dostave hrana i druge najnužnije potrepštine do onih kojima je pomoć bila najpotrebnijai. Osamnaest američkih vojnika bilo je ubijeno u borbi s naoružanim Somalijcima – a sve kako bi se pomoglo ugroženim muslimanima. Kada je jugoslavenski autoritarni vladar Slobodan Milošević pokrenuo teror na Kosovu, s pretežito muslimanskim pučanstvom albanske nacionalnosti, Sjedinjene Države i saveznice iz NATO-a odgovorile su zračnim udarima protiv Miloševićevog režima, – režima koji je od tada srušen. Uvijek iznova, Sjedinjene Države su dokazivale svoje prijateljstvo s muslimanima i svim ljudima koji su bili žrtve agresije, progona i terorizma. Kada su ljudi jedne vjere izdvojeni kao mete za terorističke napade, tada se prijeti ljudima svih vjeroispovijesti. Zbog toga muslimani diljem svijeta stoje uz Sjedinjene Države, a protiv Osame bin Ladena i njegovih terorističkih pokrovitelja. (aw)